332 Beter Eberlin. 



Af dansk Østgrønlands 161 arter af blomsterplanter er 1 

 art (Campanula groenlandica) ikke kendt fra noget som helst 

 andet sted. De resterende 160 arter ere alle fundne i dansk 

 Vestgrønland, og 48 af dem ere desuden fundne i Østgrønland 

 nord for 70° n. b. 



Foruden disse 48 arter, som dansk Østgrønland har fælles 

 med det nordlige Østgrønland, kendes der fra det sidste sted 

 48 sikre arter. Fra hele Østgrønland (nord for prins Christians 

 sund) kendes således 209 arter. Af disse er der kun 6, som 

 ikke tillige ere fundne i Vestgrønland. 



I Vestgrønland forekommer der derimod over halvandet- 

 hundrede arter, som ikke ere fundne i Østgrønland. For en 

 væsenlig del hidrører dette fra, at den østgrønlandske flora er 

 så lidt undersøgt, at der endnu er mange arter at finde i den. 

 For en del turde det imidlertid være udtryk for et virkeligt 

 forhold og hidrøre fra, at floraen i dansk Vestgrønland ikke 

 længere er ren men indeholder adskillige arter, der ere ind- 

 komne i middelalderen og den nyere tid ved skibsfart og ved 

 tilførsel af fremmede produkter. Når man for eksempel erindrer, 

 at de gamle nordboer opholdt sig i mere end 400 år i den syd- 

 lige del af Vestgrønland og stode i livlig forbindelse med Island, 

 Norge og maske Amerika, at de for en del levede af plante- 

 dyrkning, når man af en saga ser, at der i hin tid førtes slagte- 

 kvæg (og -altså også foder) over havet til Grønland o. s. v., så 

 er det jo ligefrem nødvendigt, at der må være tilført den syd- 

 lige del af Vestgrønland plantearter, af hvilke nogle have holdt 

 sig i landet. Også i floristisk henseende har derfor Østgrønland 

 større interesse end Vestgrønland på grund af floraens større 

 oprindelighed eller, hvad der er det samme, den mindre ind- 

 blanding af fremmede elementer. 



